Diari Oficial de la Generalitat Valenciana


Sumari del DOGV 9625, del 26-06-2023 (2023/6661)

RESOLUCIÓ de 6 de juny de 2023, de la Direcció General d'Investigació i Alta inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a obtenció de teixit múscul-esquelètic de donant viu, obtenció de membrana amniòtica, extracció de renyó de donant viu, implant de membrana amniòtica per a patologia oftàlmica, trasplantament de renyó, trasplantament de renyó de donant viu, implant de teixit múscul-esquelètic a l'Hospital General Universitari Doctor Balmis d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9625

Data del DOGV
:   26-06-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/6661


Data del document
:   06-06-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 6 de juny de 2023, de la Direcció General d'Investigació i Alta inspecció Sanitària de la Conselleria de Sanitat Universal i Salut Pública, per la qual es renova l'autorització sanitària per a obtenció de teixit múscul-esquelètic de donant viu, obtenció de membrana amniòtica, extracció de renyó de donant viu, implant de membrana amniòtica per a patologia oftàlmica, trasplantament de renyó, trasplantament de renyó de donant viu, implant de teixit múscul-esquelètic a l'Hospital General Universitari Doctor Balmis d'Alacant. [2023/6661]  
  
Miguel Ángel García Alonso, gerent del Departament de Salut, va presentar sol·licitud de renovació d'autorització sanitària per a obtenció de teixit múscul-esquelètic de donant viu, obtenció de membrana amniòtica, extracció de renyó de donant viu, implant de membrana amniòtica per a patologia oftàlmica, trasplantament de renyó, trasplantament de renyó de donant viu, implant de teixit múscul-esquelètic per a l'Hospital General Universitari Dr. Balmis, situat en Avda Pintor Baeza, 12 d'Alacant/Alacant (Alacant), amb data 1 de juny de 2023.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació de l'autorització sanitària.  
Fonaments Jurídics  
- Ordre 7/2017, de 28 d'agost de 2017, de la Conselleria de Sanitat Universal i Salut Pública per la qual es desenvolupa el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules  
- Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
- Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Reial decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen requisits de qualitat i seguretat.  
Vist l'expedient instruït a aquest efecte, els preceptes legals citats i els altres de pertinent aplicació, resolc:  
Renovar a l'Hospital General Universitari Dr. Balmis, l'autorització sanitària per a:  
Obtenció de teixit múscul-esquelètic de donant viu (tècnic responsable: Antonio García López) vàlida per un període de quatre anys.  
  
Obtenció de membrana amniòtica (tècnic responsable: José Antonio López Fernández) vàlida per un període de quatre anys.  
Extracció de renyó de donant viu (tècnic responsable: Juan Francisco Galiano Baena) vàlida per un període de cinc anys.  
Implant de membrana amniòtica per a patologia oftàlmica (tècnic responsable: Juan José Pérez Santonja) vàlida per un període de quatre anys.  
Trasplantament de renyó (tècnic responsable: Francisco Javier Pérez Contreras) vàlida per un període de cinc anys. Trasplantament de renyó de donant viu (tècnic responsable: Enrique Herrero Polo) vàlida per un període de 5 anys.  
Implant de teixit múscul-esquelètic (tècnic responsable: Antonio García López) vàlida per un període de quatre anys.  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta Conselleria.  
Notifique's la present Resolució a les persones interessades amb l'advertiment que no esgota la via administrativa i que, contra aquesta, poden interposar recurs d'alçada davant la Secretaria Autonòmica de Salut Pública i del Sistema Sanitari Públic, en virtut de la Resolució de 12 de juliol de 2022, de la secretària autonòmica d'Eficiència i Tecnologia Sanitària (DOGV 9383, 14.07.2022), en el termini d'un mes, comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 6 de juny de 2023.- El director general d'Investigació i Alta Inspecció Sanitària, p. s. (Decret 185/2020), la secretària autonòmica d'Eficiència i Tecnologia Sanitària: Concha Andrés Sanchis.